**Plán návštev v DD a DSS BUKOVEC od 19.04.2021**

Na základe usmernenia odboru sociálnych služieb a zdravotníctva Úradu Banskobystrického samosprávneho kraja uverejňujeme plán návštev, ktorý bude aktualizovaný na základe aktuálnej epidemiologickej situácie v okrese a na základe zaočkovania zamestnancov a prijímateľov sociálnych služieb.

**Postupy, podmienky a priebeh návštev v DD a DSS BUKOVEC, Sebedín – Bečov**

Je potrebné, aby návšteva bola vopred telefonicky dohodnutá, našim cieľom je obmedziť zhromažďovanie ľudí v priestoroch zariadenia.

* Príbuzní sú povinní na návštevu sa vopred telefonicky nahlásiť a dohodnúť si dátum, hodinu a dĺžku trvania návštevy. Príbuzní budú zároveň oboznámení s podmienkami návštevy.
* Príbuzní sú povinní pri vstupe do zariadenia  pred uskutočnením návštevy bez výnimky predložiť negatívny výsledok RT-PCR testu na ochorenie COVID-19 nie starší ako 72 hod. alebo negatívny výsledok antigénového testu nie starší ako 24 hod., prípadne potvrdenie lekára o prekonaní ochorenia COVID-19 podľa prílohy k vyhláške ÚVZ SR č. 43/2020 V.v. SR.
* Príbuzní sú povinní počas návštevy dodržiavať hygienicko-epidemiologické opatrenia – prekrytie dýchacích ciest respirátorom FFP2 počas celej doby návštevy, pri vstupe použiť dezinfekciu na ruky a podrobiť sa meraniu telesnej teploty, vyplniť čestné prehlásenie o zdravotnom stave a cestovateľskej anamnéze.
* Ak zamestnanec zariadenia SS spozoruje, že návšteva má príznaky ochorenia (kašlanie, sekrét z nosa, kýchanie) má právo návštevu do zariadenia nevpustiť.
* Vo vonkajších priestoroch zariadenia budú prebiehať návštevy mobilných klientov. Na návštevu jedného klienta môžu prísť maximálne 2 osoby staršie ako 15 rokov.
* V prípade nevhodného počasia, môže návšteva ostať v priestoroch spoločenskej miestnosti na 1. a 3. poschodí. V miestnosti sa bude nachádzať vždy len návšteva pre jedného klienta.
* Návšteva nesmie trvať viac ako 1. hodinu.
* Návšteva vo vnútorných priestoroch zariadenia bude povolená klientom, ktorí sú pripútaní na lôžko a bude trvať maximálne 30 minút. Druhý klient, ktorý zdieľa izbu s navštíveným klientom bude oddelený paravánom alebo v izbe neprítomný.
* Po ukončení návštevy opatrovateľka z príslušného oddelenia vykoná dezinfekciu v miestach kde sa návšteva zdržiavala, klientovi zabezpečí dezinfekciu rúk.

Návšteva klientov sa neuskutoční v prípade, že :

* Okres v ktorom sa zariadenie SS nachádza, je podľa COVID AUTOMATU zaradený do štvrtého stupňa varovania – čierna fáza rizikovosti šírenia ochorenia COVID-19.
* Zariadenie SS má z dôvodu epidemiologickej situácie nariadené opatrenia príslušným Regionálnym úradom verejného zdravotníctva.
* V zariadení sa nachádza minimálne jeden klient pozitívny na koronavírus, resp. v zariadení je podozrenie na ochorenia COVOD-19.
* Zaočkovanosť prijímateľov sociálnej služieb druhou dávkou vakcíny proti ochoreniu COVOD-19 nedosahuje v zariadení 70%.
* **Na návštevu je možné sa telefonicky objednať počas pracovných dní od 7.00 hod. do 15.00 hod. len u poverených osôb:**

**Sebedín:**

V DDaDSS Sebedín u - Mgr. Petra Janovca a Kataríny Sujovej na č.t.: **904 445 113**

**Hrochoť:**

V Špecializovanom zariadení na Hrochoti u – Mgr. Kristíny Petríkovej a Janky Mazúchovej Petríkovej na č.t.: **948 898 080**

**Upozornenie**

**Návštevy, ktoré nebudú vopred ohlásené nebudú vybavené.**

Buďte zodpovední a neohrozujte svojim nezodpovedným konaním seba a svojich blízkych.

Ďakujeme za ústretovosť.

Mgr. Eva Grečová

riaditeľka DD a DSS BUKOVEC

Sebedín -Bečov